L’Ajuntament adquirix un nou vehicle per a les brigades de Serveis Municipals
19 de febrer de 2024

L’Ajuntament d’Algemesí ha adquirit un nou vehicle per a les brigades de Serveis Municipals. El vehicle s’ha comprat a un concessionari del municipi i substituirà un altre que tenia 24 anys d’antiguitat.

Carmina Borrás, regidora de Serveis Públics, ha declarat: «La renovació dels vehicles és una necessitat per a facilitar el treball dels serveis municipals, ser més eficaços i atendre les nombroses peticions d'entitats i col·lectius sempre al servici de la ciutadania».

El consistori pretén dotar de més recursos materials i humans les brigades municipals per tal de reforçar el servei de manteniment dels espais, edificis i instal·lacions públiques.